আকিব জাভেদ
আকিব জাভেদ (উর্দু: عاقب جاوید‎‎; জন্ম: ৫ আগস্ট, ১৯৭২) পাকিস্তানের সাবেক ক্রিকেটার। ডানহাতি মিডিয়াম-ফাস্ট পেস বোলার হিসেবে তিনি বলকে উভয় দিকেই সুইং করাতে পারদর্শী ছিলেন। ১৯৮৮ থেকে ১৯৯৮ সাল পর্যন্ত তিনি পাকিস্তানের অন্যতম বোলিং স্তম্ভ ছিলেন। ১৯৯২ সালের ক্রিকেট বিশ্বকাপ বিজয়ী পাকিস্তান ক্রিকেট দলের অন্যতম সদস্য আকিব বর্তমানে তিনি সংযুক্ত আরব আমিরাত ক্রিকেট দলের বোলিং কোচের দায়িত্ব পালন করছেন। এছাড়াও, ২০০৪ সালের আইসিসি অনূর্ধ্ব-১৯ ক্রিকেট বিশ্বকাপে পাকিস্তান দলকে পরিচালনা করেন।